Efter flere år som faktisk kun det jeg vil kalde "lettere" utilfreds kunde, er vores bredbånd abonnement hos YouSee nu opsagt. 

Den 15. december kl 10.10, blev jeg ringet op af en ung fyr, der ville sælge mig et mobilabonnement fra YouSee. Da jeg fortalte, at det ikke er interessant for mig, da jeg har firmatelefon, spurgte han om jeg havde en kæreste i husstanden der ønskede et bedre abonnement. Min kæreste har været glad for Zenji, det er billigt og virker super godt, så jeg forklarer, at jeg ikke tror, at han er interesseret i at skifte. Sælgeren var meget ubehøvlet og smart i tonen og sagde noget i retning af "du ved måske hvad din kæreste gerne vil have", jeg forklarer at jeg nok ikke er den rette at tale med, hvorefter der med en meget hånlig latter, bliver sagt noget i retningen af "du virker ellers til at have fuldstændig styr på hvad din kæreste vil og ikke vil have". Jeg bliver naturligvis provokeret af hans tone og latter, og forklarer herefter, at vi faktisk har overvejet at opsige vores bredbånd, da det er meget langsomt og ustabilt. Han kvitterer med at grine i telefonen og fortæller at han kan garantere mig, at jeg ikke kan få det bedre andre steder. Jeg siger at jeg godt tror, at vi kan få noget der er helt fint andre steder, da vi ikke har være tilfredse med det vi har haft hos YouSee.. Han kvitterer igen med et meget hånligt grin og siger "men prøv nu at hør her, det ved jeg bedst, da det er noget jeg har fuldstændig styr på.. Det er jo derfor jeg netop ringer til dig"... Jeg endte med at lægge på, da det fra start til slut var en samtale som mest af alt var en diskussion fra sælgerens side, som mest af alt brugte meget hånlig latter og havde en ubehøvlet tilgang til mig som kunde. 

Jeg har været det man måske kalder for en passiv kunde, altså en kunde der blev hos YouSee fordi det er for besværligt at skifte i en travl hverdag. Den telefonsælger har fået min "lettere" utilfredshed med jeres produkt til idag at opsige abonnementet. 

Da jeg så ringer til jeres kundeservice i dag for at opsige, taler jeg med en mand som spørger hvorfor jeg vil skifte og om jeg overvejede at skifte til Hiper. Herefter forklarer han mig, at Hiper er meget dårligere end det YouSee kan tilbyde. Jeg forklarer, at med de 300 kr vi betaler idag for 100/30 mbit, som virkelig ikke fungerer særlig godt og er både langsomt og ustabilt, er det efterhånden værd at prøve en anden udbyder med det samme produkt for 100 kr mindre om måneden... Han siger, at han opsiger det med 30 dages varsel, hvorefter han uden at afslutte samtalen viderestiller mig til en support medarbejder. Er abonnementet opsagt? spørger jeg hende. Hun svarer nej, men opsiger det for mig. Sikke en måde at afslutte et opsigelsesopkald. 

Hvem ved, måske oplever vi at få et dårligere produkt end det vi har idag hos YouSee, men hvis jeg skal være helt ærlig, så er den forfærdelige sælger og den kundeservice man oplever hos YouSee nu den absolut primære årsag til at vi skifter .... til Hiper. 

Jeg forstår ikke, hvis det er den her måde man forsøger at fastholde sine kunder på... Det er i hvert fald på ingen måde sådan man fastholder mig - det er sådan man skaber dårlig word of mouth.

/ En dagsdato tidligere YouSee kunde